[{"text_idx": "#000000", "text": "Wedi methu Hacio\u2019r Iaith? 14 peth gwahanol o\u2019r digwyddiad yn 2014"}, {"text_idx": "#000003", "text": "Mae creu meddalwedd sy\u2019n deall lleisiau Cymraeg wedi bod yn freuddwyd hyd yn hyn. Tra bod pethau fel Apple Siri yn adnabod cyfarwyddiadau yn Saesneg rydym yn gweld eisiau rhywbeth tebyg yn y Gymraeg. Wel, mae Canolfan Bedwyr yn gweithio arno fe. Bydd y feddalwedd o dan drwydded BSD, newyddion da iawn i\u2019r rhai sydd eisiau creu gemau, meddalwedd dysgu iaith, pethau i blant ac ati. Yn gyntaf maen nhw yn bwriadu rhyddhau ap sy\u2019n recordio eich llais er mwyn bwydo\u2019r system gyda chorpws o recordiadau. Dyna oedd y cyflwyniad a chwarae teg i Dewi o Ganolfan Bedwyr am fod yn un o\u2019r cyntaf i redeg sesiwn yn y bore."}, {"text_idx": "#000004", "text": "Sylweddolais fy mod i erioed wedi gwylio ffilm o dramor gydag is-deitlau Cymraeg. Ydych chi? Mae llawer gydag is-deitlau Saesneg wrth gwrs, pam ddim Cymraeg? Dw i\u2019n siw\u0302r bod un neu ddau wedi bod o\u2019r blaen? Fel prosiect yn ei amser sbar mae David Chan wedi cyfieithu is-deitlau ar gyfer Du Sko\u0308na, ffilm am fywyd mewn pentref bach yn Sweden. Cawson ni arddangosiad bach Nos Wener. Bydd y ffilm a\u2019r is-deitlau ar gael ar y we cyn hir. Gallen ni ddilyn y model yma gyda rhai o\u2019r goreuon o ffilmiau byd-eang. Oes \u2018na unrhyw sianeli sydd eisiau darlledu ffilmiau gydag is-deitlau yn Gymraeg pli\u0302s? Beth am bethau fel Lars von Trier \u2013 neu ieithoedd bychain/lleiafrifedig eraill?"}, {"text_idx": "#000005", "text": "Academia.edu ydy cymuned o academyddion lle maen nhw yn rhannu ymchwil. Mae Carys Moseley yn aelod brwd o\u2019r cymuned, sy\u2019n chwilio am ragor o academyddion Cymraeg. Mwy am Academia.edu"}, {"text_idx": "#000007", "text": "Bydd yr Haclediad (podlediad awdio difyr ar dechnoleg) ar gael ar y wefan hon cyn hir felly dw i ddim yn mynd i ailadrodd y cynnwys... Yn sydyn, dau beth diddorol oedd: Huw M yn siarad am yr adran BBC hirddisgwyliedig Cymru Fyw (detholiad o straeon a thrafodaethau o gwmpas y we Gymraeg ac ymdrech i hybu sylw i gynnwys Cymraeg tu allan i\u2019r BBC) ac Illtud o Lyfrgell Genedlaethol ar Bapurau Newydd Cymru Ar-lein (mwy o deitlau wedi mynd lan y mis hwn!), Cymru1900 a Cymru 1914."}, {"text_idx": "#000008", "text": "Ewch i canu.gwilym.net ar eich ffo\u0302n neu dabled am geiriau caneuon ac emynau ar gyfer dathlu rygbi (gobeithio fydd rhywbeth i\u2019w ddathlu). Wedyn os dych chi\u2019n colli cysylltiad i\u2019r we does dim ots, mae\u2019ch ffo\u0302n yn cadw\u2019r tudalennau a\u2019r ganeuon i gyd. Ap sy\u2019n rhedeg ar y we ydy\u2019r prosiect yma gan Mei Gwilym. Mae e wedi ei sgwennu mewn HTML5 \u2013 a dim ond unwaith. Does dim rhaid sgwennu fersiynau \u2018brodorol\u2019 gwahanol ar gyfer Apple, Android, Windows ac ati. Datblygwyr: mae e wedi rhannu\u2019r cod ar Github er mwyn i bobl eraill ei addasu a dysgu."}, {"text_idx": "#000009", "text": "Siaradodd Aled Eirug ar ran Nominet am y cyfle i gofrestru enwau parth gyda .cymru (a .wales) a\u2019r ymgyrch cyhoeddusrwydd Ein Cartref. Hefyd roedd e\u2019n so\u0302n am Ymddiriedolaeth Nominet sy\u2019n ariannu prosiectau digidol gan gynnwys newyddion lleol a phethau cymunedol. Yn o\u0302l y so\u0302n mae prinder o geisiadau oddi wrth prosiectau Cymraeg ar hyn o bryd."}, {"text_idx": "#000010", "text": "Heliwm/Nwdls \u2013 llun gan Lowri Mair"}, {"text_idx": "#000011", "text": "Dyw Heliwm ddim yn bodoli eto ond bydd e\u2019n canolbwynt i brosiectau ariannu torfol yn Gymraeg. Os ydych chi eisiau creu albwm, ffilm, prosiect digidol, llyfr neu rywbeth arall ac angen casglu arian oddi wrth eich cefnogwyr o flaen llaw, Heliwm fydd y lle i chi. Dilynwch Heliwm a gofynnwch Rhodri ap Dyfrig am ragor o fanylion."}, {"text_idx": "#000012", "text": "Roedd Hywel Jones yn siarad am sut mae fe wedi creu mapiau (cyflwyniad Google Drive) a siartiau (siart rhyngweithiol) o Gyfrifiad 2011. Dangosodd Hywel waith oedd ganddo ar droed yn mapio\u2019r boblogaeth ar ddiwrnod gwaith, yn hytrach na\u2019r boblogaeth breswyl. Roedd yn amlygu patrymau diddorol. Er engraifft, roedd ardal Parc Menai\u2019n gweld dros fil yn rhagor o siaradwyr Cymraeg yno\u2019n ystod y dydd."}, {"text_idx": "#000021", "text": "Diolch yn fawr iawn i bobl Canolfan Bedwyr a Phrosiect TILT am noddi\u2019r digwyddiad \u2013 a phawb sydd wedi cyfrannu."}, {"text_idx": "#000022", "text": "Gyfeillion, dw i\u2019n gwybod fy mod i wedi methu rhai o uchafbwyntiau Hacio\u2019r Iaith 2014. Roedd stwff am newyddion lleol a dysgu ieithoedd. Ychwanegwch mwy yn y sylwadau pli\u0302s!"}, {"text_idx": "#000027", "text": "Mae rhyw fath o gydraddoldeb o ran gender ac oedran (beth mae pobl eraill yn meddwl?).\nTeimlo o\u2019n i nad oedd llawer o dan 30 oed yna \u2013 lle oedd y myfyrwyr/pobl iau?"}, {"text_idx": "#000031", "text": "Arweiniodd @meigwilym sesiwn diddorol yn egluro sut adeiladodd ei ap \u2013 \u2013 sy jyst y peth i\u2019r rhai sy am ddysgu geiriau caneuon at ge\u0302m rygbi."}, {"text_idx": "#000033", "text": "Diddorol gweld bod Aled Eirug yno i drafod .cymru. Gobeithio wnaeth rhywun ofyn y cwestiynnau canlynlol iddo:"}, {"text_idx": "#000037", "text": "Mae Aled Eurig yn gweithio i stopio arloesedd a menter technolegol yng Nghymru \u2013 yn union yn groes i bwrpas Haciaith."}, {"text_idx": "#000040", "text": "Aled, dydy dweud fy mod yn chwerw neu\u2019n negyddol ddim yn newid dim ar y ffeithiau ac mae\u2019n dric plentynaidd i dynnu sylw oddi wrth y drafodaeth."}, {"text_idx": "#000045", "text": "Ydych chi\u2019n gymysglyd oherwydd taw \u2018cwmni nid-er-elw\u2019 yw Nominet. Dim ystyr hynny yw nad ydynt yn gwneud elw."}, {"text_idx": "#000054", "text": "Chwilio am arbenigwyr digidol i helpu dysgwyr Cymraeg!"}]